cyanic-selkie/wikianc huggingface dataset:
ניקולאי דמיטריב-אורנבורגסקי
ביוגרפיה
אורנבורגסקי היה אחד מארבעה עשר הסטודנטים שהחליטו ב-1863 לעזוב את האקדמיה הקיסרית לאמנויות כחלק ממרד הארבעה עשר ולהקים אגודה אמנותית עצמאית, ארטל האמנים של פטרבורג, שקדמה לאגודה לאמנות נודדת (הנודדים).
אורנבורגסקי ידוע בנושאים הצבאיים ששלטו בעבודתו לאחר שהשתתף במלחמת רוסיה-טורקיה בשנים 1877–1878, ובציורים המתארים את חיי הכפר הרוסי (חייהם של אנשים פשוטים, האיכרים, בפרט).
בפרויקט מתעד את התערוכה הקולומביאנית העולמית של 1893, במסגרתה הוצגו כמה מציורי חיי הכפר הרוסי שלו, נאמר כך על עבודתו של דמיטרייב-אורנבורגסקי: "תכונה בולטת היא אווירת העצב המתוארת בסצנות של החיים ברוסיה, אפילו באלו אשר מתארים את זמניהם העליזים - יותר. כך ב"יום ראשון בכפר", מאת דמיטריף-אורנבורסקי, שבו איכרים מנסים לעשות שמח, אפשר לראות שהם רק מנסים, ונשארים באדישות", "לעמוד מול הבד הזה פירושו להיות עם תחושה מאוד ריאלית כאילו להיות ניצב בכפר רוסי ביום ראשון אחר הצהריים".
עבודתו של דמיטרייב-אורנבורגסקי נאספת ומוצגת, בין היתר, במוזיאון ההרמיטאז', המוזיאון הרוסי, המוזיאון ההיסטורי הצבאי והמוזיאון לאמנות רוסית.
יאנדקס (מנוע חיפוש)
יאנדקס הוא מנוע חיפוש בבעלות התאגיד הרוסי יאנדקס והוא המוצר העיקרי של החברה. נחשב למנוע החיפוש הרביעי בגודלו בעולם. מנוע החיפוש חולש על 57.5% משוק האינטרנט ברוסיה (2015) ו-7% מהשוק הטורקי (החל משנת 2015).
ליאנדקס יש דומיין ישראלי: yandex.co.il, שמוצג ברוסית ובאנגלית, אך תומך בחיפוש בשפה העברית.
יאנדקס מאפשרת חיפוש גם באמצעות שירותים אחרים שלה, כדוגמת: בקיץ 2017 במסגרת פרויקט משותף עם בנק רוסיה הוסיפה יאנדקס סמן ירוק מיוחד עם הכיתוב "רישום הבנק המרכזי של רוסיה" (“Реестр ЦБ РФ”), הנותן מידע לצרכן אודות אתר אינטרנט מסחרי, או חברה המספקת שירותים פיננסיים.
פונקציונליות
מנוע החיפוש היה הראשון שאפשר חיפוש באינטרנט בכתב קירילי.
מנוע החיפוש תומך במורפולוגיה של השפה הרוסית, ולכן המנוע יחפש את כל המופעים במילונים השונים של מילה מסוימת. כדי לחפש מילה מדויקת כמו שהיא, יש להקליד. מנוע החיפוש מפרש גם ראשי תיבות ברוסית.
איזוגרף
איזוגרף, ובעברית גם תכונה מבחינה או תופעה מבחינה, הוא קו הגבול, שניתן למתוח על מפה גאורפית, שעד אליו מערכות כתב מסוימות מציגות תכונה או תופעה מסוימת, ומעבר לקו זה מערכות הכתב לא מקיימות את התכונה או התופעה הזו. זאת בדומה לאיזוגלוסה, שהיא קו הגבול של תכונה או תופעה לשונית מסוימת, שניתן למתוח על מפה גאגרפית. שני המושגים משמשים בבלשנות היסטורית. המושג מסתמך על ההנחה שלפיה תופעות לשוניות, כולל במערכות כתב, מתפשטות במרחב כאשר המשתמשים בהן מושפעים זה מזה ברצף גאוגרפי. תופעה זו הייתה נכונה במיוחד טרם מהפכת טכנולוגיות התקשורת: מהמורס והטלגרף, דרך הפקס, ועד מהפכת האינטרנט.
פאודור לינן
פאודור פליקס קונראד לינן (בגרמנית: Feodor Felix Konrad Lynen; 6 באפריל 1911 – 6 באוגוסט 1979) היה ביוכימאי גרמני, חתן פרס נובל לפיזיולוגיה או לרפואה לשנת 1964 בגין מחקרו על מנגנון ויסות הכולסטרול ומטבוליזם של חומצות שומן.
ביוגרפיה
פאודור לינן נולד ב-6 באפריל 1911 בעיר מינכן. בשנת 1930 החל ללמוד במחלקה ללימודי כימיה באוניברסיטת מינכן, וסיים את לימודיו בשנת 1937 תחת הכימאי היינריך אוטו וילנד. בשנת 1947, לאחר שהרצה שנים אחדות, הפך לינן לפרופסור מן המניין באוניברסיטת מינכן. החל משנת 1954 החל לכהן כמנהל מכון לכימיה אשר מוזג בשנת 1972 לביוכימיה, בעיירה מרטינסריד בפרברי מינכן.
בשנת 1964 זכה בפרס נובל לפיזיולוגיה או לרפואה יחד עם הכימאי קונרד אמיל בלוך בגין תגליותיהם על מנגנון ויסות הכולסטרול וחילוף חומרים של חומצות שומן.
איזוגלוסה
איזוֹגְלוֹסָה – המכונה גם הֶטרוגלוסה, ובעברית תופעה מבחינה או תכונה מבחינה – היא קו הגבול הגאוגרפי של תכונה או תופעה לשונית מסוימת, כגון הגיית תנועה, או משמעות של מילה, או תכונה צורנית או תחבירית כלשהי. זהו מושג המשמש בבלשנות היסטורית ובדיאלקטולוגיה (חקר הניבים). תכונות ותופעות המשמשות כאיזוגלוסות עוזרות במיון שפות למשפחות ולענפים, ובחלוקת רצף לשוני לניבים.
עם זאת, לאיזוגלוסה בודדת לא חייב להיות חפיפה או קשר לנקודת פיצול בין שפות בעץ המשפחה שלהן, או לגבול בין שפות. לדוגמה, תופעת עיגול השפתיים בתנועות קדמיות במקרה של התנועה /y/ קיימת באופן גורף בכל השפות והניבים בצרפת ובגרמניה, אך לא קיימת במילים איטלקיות וספרדיות שהן קוגנטים של המילים הצרפתיות המקבילות עם /y/.
מקור המילה
מקור המונח "איזוגלוסה" הוא ביוונית קדומה, שם "אִיסוֹס" ἴσος פירושה "שווה, דומה", ו"גלוסה" γλῶσσα היא "לשון, ניב, שפה" (זאת בהשראת השימוש במונח קווי גובה, או isopleths, כגון isobars).
עם זאת, האיסוגלוסה מפרידה במקום לחבר נקודות. כתוצאה מכך, זה הוצע עבור המונח heterogloss ἕτερος héteros "אחר") לשימוש במקום.
שפות שמיות צפון-מערביות: ו/י, המעתק הכנעני
תכונה של שפות שמיות צפון-מערביות עתיקות היא שהעיצור [w] (האות וי"ו) הופך לעיצור [y] (האות יו"ד) בתחילת מילה. בפרוטו-שמית השורש של המילה "ילד" היה "ו-ל-ד", ובירושה ממנה גם בכל השפות במשפחה השמית מלבד הענף הצפון-מערבי (לדוגמה ערבית "ולד" ولد). לעומת זאת, בשפות השמיות הצפון-מערביות העתיקות המילה הייתה "ילד", עם מעתק ההגאים y < w.
בדומה לכך, המעתק הכנעני הוא תופעה שלפיה התנועה [ā] בפרוטו-שמית הפכה לתנועה [ō] בשפות הכנעניות שבענף הצפון-מערבי במשפחה. בשפות הארמיות ובניבים של הענף הצפון-מערבי, התנועה ההיסטורית [ā] נשמרה. לדוגמה, המילה הפרוטו-שמית "שלום" משוחזרת כ- šalāmu*, ובערבית היא "סַלָאם" salām (سلام), בעוד שבעברית היא שָׁלוֹם šalōm. אם כן, האיזוגלוסה הוגדרה כך: שפה שמית עתיקה צפון-מערבית שבה התנועה ההיסטורית [ā] הפכה ל-[ō] מסווגת בקבוצה הכנענית.
היעדרות (עבודה)
במקום עבודה, היעדרות היא זמן שבו העובד אינו נמצא בעבודתו, אף שלפי שעות העבודה המקובלות היה עליו להימצא בעבודה.
איזוגלוסה
שפות הודו-אירופיות: איזוגלוסת "סאטם–קנטום" (centum-satem)
אחת האיזוגלוסות המוכרות ביותר היא (centum-satem) במשפחה ההודו-אירופית. איזוגלוסה זו מייצגת את ההתפתחות השונה של עיצורים גב-לשוניים בשפה-האם פרוטו-הודו-אירופית. על פי השחזור המקובל, מכירים בשלוש סדרות של עיצורים גב-לשוניים: בחלק מענפי המשפחה ההודו-אירופית – למשל יוונית, השפות האיטליות והגרמאניות – התמזגו העיצורים המחונככים עם הווילוניים: לדוגמה, העיצור הווילוני [k] במילה הפרוטו-הודו-אירופית ("לרתוח, לבשל") נשמר בלטינית במילה cupiō המבוטאת [kupio] ("לחשוק"), והעיצור [ḱ] המחונכך במילה  "מאה" הפך בלטינית ל-centum, שמבוטאת "קנטום" [kentum]. אבל מנגד, מילת השאלה הפכה ל-quō "איך, איפֹה". ענפי שפות אלה ידועים כענפי "קנטום" (centum), על שם המילה הלטינית "מאה".
היעדרות (עבודה)
חוקי העבודה מאפשרים לעובד להיעדר ממקום עבודתו בשל סיבות מוגדרות, ובהן חופשה ומחלה, בהתאם למכסה ולכללים שבחוקים אלה. זכות זו נועדה לאפשר לעובד לנוח כאשר אינו מסוגל לעבוד. סיבות מוצדקות נוספות הן תאונה, מילואים, לידה ועוד.
איזוגלוסה
שפות הודו-אירופיות: איזוגלוסת "סאטם–קנטום" (centum-satem)
בענפים אחרים – דוגמת השפות הבלטו-סלאביות וההודו-איראניות – העיצורים הווילוניים המשופתתים התמזגו עם הווילוניים: העיצור [k] במילה הפרוטו-הודו-אירופית נשמר בסנסקריט וֶדית kopáyati "מעוצבן", והעיצור המשופתת [kʷ] במילה  הפך באווסטית ל-[k] ב- kō "מי"; אבל העיצור [ḱ] המחונכך במילה  הפך לעיצור [s] במילה satem באווסטית. ענפי שפות אלה ידועים כענפי סאטם, על שם המילה האווסטית ל"מאה".
היעדרות (עבודה)
אולם, קיימות סיטואציות שונות להיעדרות שאינן תחת האצטלה הסוציאלית – מפאת לחץ או בבעיות אישיות בחייו של העובד. היעדרות עובדים הייתה ועודנה בעיה מרכזית בארגונים שונים. בעיה זו משותפת לעובד, לארגון, ובהסתכלות רחבה יותר לחברה, היות שכאשר המשק מפיק פחות כל החברה סובלת בסופו של דבר. יש מקומות עבודה בהם היעדרות בלתי מוצדקת נחשבת כעבירת משמעת.
איזוגלוסה
שפות הודו-אירופיות: איזוגלוסת "סאטם–קנטום" (centum-satem)
כיוון שהשפות הבלטו-סלאביות, ההודו-איראניות, ומשפחות סאטם האחרות מדוברות באזורים גאוגרפיים סמוכים, ניתן לקבץ אותן לכדי איזוגלוסה: קו על המפה הגאוגרפית שמפריד את שפות סאטם מצדו האחד משפות קנטום מצדו השני.
היעדרות (עבודה)
הסבר תופעת ההיעדרויות
היעדרות מעבודה היא משתנה של קבוצה הנקראת התנהגות נסיגה. קבוצה זו מכילה מספר משתנים הבוחנים את האפקטיביות הארגונית, בין השאר שייכים גם איחורים ועזיבת הארגון. כל אחד ממשתני התנהגות הנסיגה בעל השפעה על תפקוד הפרט והשלכה על תפקוד הארגון בכלל. על פי רוב, המרכיב המרכזי בהיעדרות הוא היעדרות מחמת מחלת העובד, או מחלה של בן משפחה. ברם, קיימות סיבות נוספות להיעדרותו של עובד דוגמת לחץ או בעיות אישיות הגורמות לו להיעדר ממקום העבודה.
איזוגלוסה
אנגלית אמריקנית: איזוגלוסת "צפונית–מידלנד"
איזוגלוסה משמעותית באנגלית אמריקנית מבחינה בין צביר-הניבים בצפון-מזרח הפנימי של ארצות הברית (Inland North) לבין צביר-הניבים בצפון המערב התיכון (Midland). האיזוגלוסה מותחת קו המייצג מאפיינים לשוניים רבים, כולל "מעתק התנועות של הערים הצפוניות" (Northern Cities vowel shift). מעתק התנועות הזה חל באזורים שמצפון לקו (כולל מערב מדינת ניו יורק, קליבלנד, החלק הדרומי של מישיגן, צפון אילינוי ומזרח ויסקונסין) ואילו מדרום לקו המעתק לא התרחש (כולל פנסילבניה, מרכז ודרום אוהיו ורוב אינדיאנה).
היעדרות (עבודה)
הסבר תופעת ההיעדרויות
שלושה מודלים מסבירים את תופעת היעדרות:
השפעות התופעה בארגונים
ההיעדרות מהעבודה מהווה תופעה הגורמת לנזקים כלכליים לא מבוטלים לארגונים ולמדינות. היעדרות משבשת את פעילותו השוטפת של ארגון, יוצרת עומס על עובדים אחרים שנאלצים במידה מסוימת לעבוד באופן שיכסה על היעדר תרומתם הפרודוקטיבית של הנעדרים, וגוררת הוצאות כספיות לארגון באופן ישיר ועקיף.
מנגד ישנה השקפה אחרת, הגורסת כי להיעדרות ישנם צדדים חיוביים למול השליליים, הן לארגון המעסיק והן לעובד הנעדר. לראייה - עובד שנעדר התפנה כדי למלא תפקיד מרכזי נוסף בעל ערך רב ביותר בחייו שאינו קשור לעבודה, לדוגמה תפקיד בן/בת להורים או הורה לילדים, ומילא את התפקיד בצורה אפקטיבית. ייתכן שעל ידי ההיעדרות ומילוי התפקיד האישי, הצליח העובד לטעון מחדש את משאבי ההתמודדות שלו, ולחזור לתפקידו בארגון בכוחות מחודשים, סביר שתפקודו לאחר חזרתו לעבודה ישתפר.
מיגור התופעה
ארגונים מנסים ליצור פתרונות יצירתיים לתופעות ההיעדרות. לדוגמה – ארגונים המקימים גני ילדים בקרבת מקום, אפשרות לעבודה מהבית ושיטת "מנטורינג" לפיה מוצמד לעובד חדש בחברה חונך ותיק אשר יוצר אצל העובד החדש תחושת מחויבות לארגון בכלל ולחונך הוותיק בפרט. העובד החדש לא יירצה לאכזב את חונכו הוותיק ועל כן ימעט להיעדר ממקום העבודה.
עמק פרדוקס
עמק פרדוקס הוא אגן במחוז מונטרוז במדינת קולורדו בארצות הברית. העמק קיבל כינוי זה בשל המסלול הפרדוקסלי לכאורה של הנהר דולורס – במקום לזרום במורד לאורך העמק, הנהר חוצה את העמק במרכזו. העמק צחיח, מיושב בדלילות, בעיקר בחלקו הצפון מערבי, שם מעיינות מאפשרים קיום חקלאות שלחין. לאורך הנהר בעמק מפעילה לשכת הטיוב של ארצות הברית מתקנים שנועד לצמצם בצורה משמעותית את מליחות המים בנהר, שהוא חלק מאגן הניקוז של הנהר קולורדו, במחיר של רעידות אדמה רבות בעמק, כמו כן מוצע להקים בעמק מפעל עיבוד אורניום, הראשון שנבנה בארצות הברית במשך מעל ל-25 שנים.
גאוגרפיה ואקלים
עמק פרדוקס משתרע מצפון-מערב לדרום-מזרח לאורך 40 קילומטרים וברוחב ממוצע שבין 5 ל-8 קילומטרים. הוא שוכן בקצה המערבי של קולורדו, כ-80 קילומטרים דרומית לעיר גראנד ג'נקשן. רכס לה סאל ביוטה מתנשא בצפון-מערב. כביש מדינתי 90 של קולורדו עובר לאורך העמק בדרכו מהיישוב הקטן נאצ'ריטה (Naturita) לגבול עם מדינת יוטה, כשהוא חוצה את הגשר ההיסטורי מעל הנהר דולורס סמוך לנקודת היישוב הקטנה בדרוק (Bedrock). היישוב הקטן פרדוקס שוכן כמה קילומטרים צפונית לכביש. גובהה של קרקעית העמק הוא בין גובה 1,500 מטרים מעל פני הים בנהר דולורס לכמעט 1,800 מטרים בקצה הדרום-מזרחי. מצוקי אבן חול ופצלים תלולים תוחמים את העמק מצפון מזרח ומדרום מערב.
הגאולוג והסוקר האמריקני אלברט צ'ארלס פיל (Albert Charles Peale; 1914-1849) העניק לעמק את כינויו ב-1875, לאחר שהבחין שלנהר דולורס יש "רצון לבצע דברים מוזרים ובלתי צפויים" באזור. במקום לזרום במורד העמק, הנהר מגיח מפתח צר באחד מקירות העמק, חוצה את העמק במרכז במאונך, ויוצא מהעמק דרך פתח צר בקיר הנגדי. כתוצאה מגאוגרפיה יוצאת דופן זו לא ניתן להשקות את העמק בקלות ממימי הנהר דולורס, אלא רק ממימי מעיינות ופלגים הניזונים מהפשרת השלגים ברכס לה סאל, המאפשרים חקלאות שלחין בשליש הצפון-מערבי של העמק.
הטמפרטורות הממוצעות הגבוהות ביותר בנקודת היישוב בדרוק בסמוך למרכז העמק נעות מ-7 מעלות צלזיוס בדצמבר ל-36 מעלות צלזיוס ביולי. הטמפרטורות הממוצעות הנמוכות ביותר נעות מ-11- מעלות צלזיוס בדצמבר ל-12 מעלות צלזיוס ביולי. ממוצע המשקעים הוא 280 מילימטרים בשנה, מתוכם 230 מילימטרים שלג.
גאולוגיה
הפרדוקס לכאורה של עמק פרדוקס ניתן להסבר על ידי טקטוניקת מלח. העמק הוא קמר שהתמוטט, סוג של קמט. לפני כ-300 מיליון שנים, במהלך אמצע הקרבון הפנסילבני, גרמו לחצים כבדים בשטחים שמצפון-מזרח למשקעי המלח הקבורים מתחת לקרקע לזרום לכיוון המקום בו שוכן העמק כיום. המלח נתקל ברכס קבור והוסט כלפי מעלה, תוך חדירה לשכבות הסלע העליונות ויצירת כיפת מלח. ייתכן שהמלח לא נחשף בפועל על פני השטח, אבל מי תהום שזרמו מתחת לפני השטח המסו בהדרגה את שכבות המלח שמתחת לפני השטח, ובסופו של דבר המרכז התמוטט, ונוצר עמק פרדוקס. תהליך זה ארך 150 מיליון שנים, זמן מספיק ארוך על מנת שהנהר דולורס יתחתר לעומק וישמור על מסלולו. תהליך דומה יצר את עמק מואב (ספניש ואלי (העמק הספרדי) במערב, שנחצב באופן דומה על ידי נהר הקולורדו.
תצורת פרדוקס, תצורה גאולוגית הכוללת מלח, גבס, אנהידריט, פצלים, אבן חול ואבן גיר. קרויה על שם העמק משום שזוהתה לראשונה בשכבות שנחשפו בעמק פרדוקס. גם אגן פרדוקס, חבל גאולוגי, שבכולו מצויה תצורת פרדוקס, קרוי על שם העמק.
יחידת עמק פרדוקס
שכבות מלח בעובי עד 4,300 מטרים שוכנות עדיין מתחת לעמק פרדוקס. מי תהום הזורמים מתחת לפני השטח ממיסים את המלח ועולים אל פני השטח כתמלחת המכילה 26% מלח, פי שמונה ממליחות הים. תמלחת זו מצטרפת למי הנהר דולורס, יובל של נהר הקולורדו, דרך מעיינות וחלחול ותורמת בין 100,000 ל-200,000 טון של מלח מדי שנה לנהר בנתיבו דרך העמק. בשנות ה-80 של המאה ה-20 החלה לשכת הטיוב של ארצות הברית לבנות מתקן שאיבה המכונה "יחידת עמק פרדוקס" (Paradox Valley Unit) או בראשי תיבות PVU. יחידה זו, חלק ממיזם רחב יותר של "בקרת המליחות של אגן נהר הקולורדו" (Colorado River Basin Salinity Control Project), הפכה מבצעית ב-1996. מי התהום המלוחים נשאבים מ-12 בארות רדודות משני צדי הנהר דולורס. המערכת מדללת את התמלחת בתוספת מים ומעכב קורוזיה ומעבירה אותה לבאר הזרקה הפועלת בלחץ גבוה ומשקיעה את התמלחת המדוללת בעומק 4,300 עד 4,900 מטרים לתוך שכבות הסלע מהפרקמבריון והפלאוזואיקון. מחקר שנערך ב-2001 מצא שכמות המלח בנהר דולורס פחתה עקב מתקנים אלו ב-90%, אם כי ייתכן שזו תוצאה של כמות משקעים נמוכה בתקופת המדידה. על פי נתוני לשכת הטיוב מסיר ה-PVU כ-128,000 טון מלח מדי שנה מעמק פרדוקס בעלות תפעולית של 2.8 מיליון דולרים, או כ-71 דולר לכל טון מלח.
באר ההזרקה של יחידת עמק פרדוקס גרמה לפעילות סייסמית שבעטיה נגרמו אלפי רעידות אדמה. מרביתן מתחת לסף שבני אדם חשים בו, אבל לפחות 15 היו מעל לדרגה 2.5 בסולם מגניטודה לפי מומנט, ואחת הגדולות שבהן הייתה בעוצמה 4.3 ב-27 במאי 2000. ה-PVU עצרה את הפעלת המתקן ל-28 יום בעקבות רעידת אדמה זו, אבל מאוחר יותר המשיכה את ההזרקה בקצב נמוך יותר. עקב כך נמשכות רעידות האדמה. ב-2004 התרחש אירוע בעוצמה של 4.1, ובינואר 2013 התחוללה רעידת האדמה בעוצמה של 4.4, החזקה ביותר נכון ל-2015.
מפעל רכס פיניון
ב-2009 הציעה חברת אנרג'י פיולס רסורסס (Energy Fuels Resources Corporation), חברת בת של חברת אנרג'י פיולס (Energy Fuels Incorporated) שמושבה בטורונטו, להקים מפעל לעיבוד אורניום בקצה הדרום-מזרחי של עמק פרדוקס. המפעל, המכונה "מפעל רכס פיניון" (Piñon Ridge Mill), יהיה מסוגל לעבד 500 טון עפרת אורניום ביום. החברה קיבלה את כל האישורים הדרושים לאחר תהליכים בירוקרטיים ממושכים ב-2011, ושוב ב-2013, אבל החליטה למכור את זכויותיה להקמת המפעל לחברה אמריקנית ב-2014. אם ייבנה המפעל בסופו של דבר, יהיה זה מפעל עיבוד האורניום הראשון שנבנה בארצות הברית מזה 30 שנים.
פיליפ בנג'אק
פיליפ בנג'אק (בצ'כית: Filip Bandžak; נולד ב-10 בספטמבר 1983) הוא זמר אופרה ממוצא צ'כי.
ביוגרפיה
נולד בשנת 1983 בעיר פרדוביצה.
בשנת 1992 הוא התחיל לשיר מקהלת הילדים הפילהרמונית פראג.
הופעתו הראשונה על הבימה הייתה ב-1995, בגיל 13. היה זה בתיאטרון הלאומי הצ'כי, בתפקיד נער המשרתים (paggio) ב"ריגולטו" מאת ורדי. סיים לימודיו באקדמיה הרוסית לתיאטרון במוסקבה.
הוא זכה בפרס הראשון בתחרות האירופית של שירת הכוראלים בטולוזא, ספרד ב-1998.
הוא השיג ותואר שני בפסיכולוגיה ותרבות ומוזיקה.
בשנת 2008 ב"נינגבו" בתחרות השירה הבינלאומית בסין הוא היה החתן פרס האירופי היחיד.
הוא הוענק פרס מיוחד בתחרות הבינלאומית ע"ש מריה קאלאס באתונה ב-2009.
בנג'אק שר אופרות בכמה מדינות: אוסטריה, איטליה, פולין, גרמניה, הונגריה, אוקראינה, קזחסטן, מלזיה, סינגפור, סין וקנדה. בשנת 2013 הוא זכה בפרס Golden Europea.
ראמי חמדאללה
פרופ' ראמי חמדאללה (בערבית: رامي الحمد الله; נולד ב-10 באוגוסט 1958) הוא פוליטיקאי ובלשן פלסטיני, שכיהן כראש ממשלת הרשות הפלסטינית בין השנים 2013-2019. מחליפו הוא מוחמד אשתייה.
ביוגרפיה
ראמי חמדאללה נולד בכפר ענבתא, הסמוך לטולכרם.
בשנת 1980 קיבל תואר ראשון באנגלית ובאמנות מאוניברסיטת ירדן. את התואר השני השלים ב-1982 באוניברסיטת מנצ'סטר, וב-1988 קיבל תואר דוקטור בבלשנות יישומית מאוניברסיטת לנקסטר. חמדאללה שימש כפרופסור לבלשנות באוניברסיטת א-נג'אח, ובשנים 1998–2013 כיהן כנשיא האוניברסיטה.
בשנת 2000 נהרגו שלושת ילדיו של חמדאללה, תאומים בני 11 וילד בן 9, בתאונת דרכים. אשתו של חמדאללה, אשר נהגה ברכב, התנגשה ברכב ישראלי סמוך לשכם. היא נפצעה קשה ואושפזה בתרדמת במשך חצי שנה. לאחר שהתאוששה, נולדה לזוג בת.
ראש ממשלת הרשות הפלסטינית
ב-2 ביוני 2013 הודיע נשיא הרשות הפלסטינית מחמוד עבאס על מינויו של חמדאללה לראש ממשלה. ב-6 ביוני הושבעה ממשלתו של חמדאללה. כעבור כשבועיים, ב-20 ביוני, הגיש את התפטרותו, אולם זמן קצר לאחר מכן חזר בו מהתפטרותו. ב-2 ביוני 2014, בעקבות הסכם הפיוס בין ארגון חמאס לפת"ח מונה לעמוד בראש "ממשלת טכנוקרטים".
ב-2017 טען שישראל, יחד עם מנגנוני הביטחון הפלסטינים, מנעה אינתיפאדה שלישית במדיניותה כלפי פיגועי הטרור הפלסטיני בין השנים 2015–2016.
ב-13 במרץ 2018 ניצל מהתנקשות בו בעת ביקורו ברצועת עזה.
ב-29 בינואר 2019 הגיש את התפטרותו מתפקיד ראש הממשלה לנשיא עבאס.
פישקיר
מועדון כדורגל פישקיר (באיסלנדית: Fylkir) הוא מועדון כדורגל איסלנדי, המשחק בארבר, פרבר של רייקיאוויק באיסלנד. המועדון משחק, נכון לעונת 2015, בליגת העל האיסלנדית.
היסטוריה
המועדון נוסד בשנת 1967 ושיחק בליגה השלישית באיסלנד עד עונת 1977 שבסיומה עלה לליגה השנייה באיסלנד. המועדון שיחק 6 עונות בליגה השנייה באיסלנד. בעונות 1978, 1979, 1980 הגיע לשמינית גמר הגביע האיסלנדי. בעונת 1981 הגיע לחצי גמר הגביע האיסלנדי והפסיד לקבוצת פראם ריקיאוויק. בעונת 1983 הגיע לרבע גמר הגביע האיסלנדי. בסוף העונה ירד מהליגה השנייה לליגה השלישית באיסלנד.
במשך 5 עונות המועדון שיחק לסירוגין עונה אחת בליגה השלישית ועונה אחת בליגה השנייה. בעונת 1986 הגיע לשמינית גמר הגביע האיסלנדי. בסוף עונת 1988 הגיע למקום הראשון בליגה השנייה ועלה בפעם הראשונה לליגת העל האיסלנדית. בעונה הראשונה בליגת העל האיסלנדית המועדון הגיע לשמינית גמר הגביע האיסלנדי והפסיד לקבוצת קפלוויק. בסוף העונה ירד מליגת העל האיסלנדית לליגה השנייה.
מעונת 1990 ועד עונת 1999 המועדון שיחק לסירוגין בליגה השנייה ובליגת העל. בעונת 1992 ובעונת 1993 הגיע לחצי גמר ורבע גמר הגביע האיסלנדי והפסיד לקבוצת ואלור. בעונת 1999 הגיע בפעם הראשונה לגמר גביע הליגה האיסלנדית. בסוף העונה הגיע למקום הראשון בליגה השנייה ועלה לליגת העל האיסלנדית. המועדון משחק ברציפות בליגת העל האיסלנדית מעונת 2000.
בסוף עונת 2000 הגיע למקום השני בליגת העל האיסלנדית והעפיל בפעם הראשונה לגביע אופ"א בעונת 2001/2002. בסיבוב המוקדמות ניצח את קבוצת פוגון שצ'צ'ין מפולין ובסיבוב הראשון הפסיד לקבוצת רודה מהולנד והודח מהטורניר.
המועדון זכה פעמיים ברציפות בגביע האיסלנדי בעונות 2001 ו - 2002 והגיע לגמר גביע הליגה האיסלנדית בעונת 2002. המועדון העפיל פעמיים לגביע אופ"א. בעונת 2002/2003 הפסיד בסיבוב המוקדמות לקבוצת מוסקרון מבלגיה. בעונת 2003/2004 הפסיד בסיבוב המוקדמות לקבוצת א.י.ק סולנה משוודיה.
בעונת 2003 הגיע לשמינית גמר הגביע האיסלנדי ורבע גמר גביע הליגה האיסלנדית. בעונת 2004 הגיע לרבע גמר הגביע האיסלנדי ורבע גמר גביע הליגה האיסלנדית. בעונת 2005 הגיע לחצי גמר הגביע האיסלנדי והפסיד לקבוצת ואלור. בעונת 2006 הגיע לשמינית גמר הגביע האיסלנדי. בעונות 2007, 2008 הגיע לחצי גמר הגביע האיסלנדי.
בעונת 2009 הגיע לרבע גמר הגביע האיסלנדי וחצי גמר גביע הליגה האיסלנדית. בסוף העונה הגיע למקום השלישי בליגת העל האיסלנדית והעפיל לליגה האירופית בעונת 2010/2011. בסיבוב המוקדמות הראשון הפסיד לקבוצת טורפדו זודינו מבלארוס והודח מהטורניר.
בעונת 2010 הגיע לשמינית גמר הגביע האיסלנדי. בעונת 2011 הגיע בפעם השלישית לגמר גביע הליגה האיסלנדית. בעונת 2012 הגיע לשמינית גמר הגביע האיסלנדי. בעונת 2013 הגיע לרבע גמר גביע הליגה האיסלנדית והפסיד לקבוצת ואלור ולרבע גמר הגביע האיסלנדי והפסיד לקבוצת שטיארנן. בעונת 2014 הגיע לרבע גמר גביע הליגה האיסלנדית והפסיד לקבוצת קיי. אר. רייקיאוויק.
הוקר האנטר
הוקר הַאנטֶר (Hawker Hunter), ובקצרה הַנטֶר, היה מטוס קרב מתוצרת חברת הוֹקֶר סידלי (Hawker Siddeley) הבריטית.
המטוס נבנה בשנות ה-50 וה-60 (הדור השני), ונחשב לאחד המטוסים הבריטים המוצלחים ביותר. אב-הטיפוס של ההנטר טס ביוני 1951, ומאז נבנו 1,985 יחידות מ-79 דגמים שונים. המטוס שירת בחילות האוויר של 17 מדינות שונות, בהן בריטניה, מצרים, ירדן, לבנון ועיראק. מטוסים מסוג זה השתתפו בקרבות אוויר-אוויר מול מטוסי חיל האוויר הישראלי בהזדמנויות שונות, ובמיוחד במלחמת ששת הימים.
דגמים
להנטר נבנו בסך הכל 79 דגמים שונים, דגם 1 היה מטוס על קולי בצלילה, שסבל מכיבוי המנוע בעת ירי תותחי האדן שלו, בעיה שתוקנה בדגם 2, שצויד במנוע סאפייר 101, בעל 3,630 ק"ג דחף. דגם 3 כלל מטוס אחד בלבד, שהצליח לקבוע שיא מהירות עולמי של 1,171 קמ"ש. דגם 4 הגדיל את כמות הדלק מ-1,500 ל-1,900 ליטר, ונשא גם מטענים חיצוניים. בדגם 6 הוחלף המנוע לאייבון 203, בעל דחף של 4,536 ק"ג, הותקנה כנף חדשה ורחבה יותר. דגם T.7 היה מטוס אימון דו-מושבי (אחד לצד שני), בעל הגאים כפולים; דגם T.8 היה מטוס אימון ימי.
דגם FGA.9 היה מטוס תקיפת קרקע, והחשוב שבדגמי ההנטר; FR.10 היה מטוס קרב שצויד גם במצלמות.
מפרט
נתוני החימוש עבור דגם FGA.9, מפציץ-קרב חד-מושבי:
מוריס 250 JU
מוריס 250 JU (באנגלית: Morris 250 JU) היא מכונית מסחרית מתוצרת יצרנית הרכב הבריטית Morris Commercial Cars, חברת בת של "Morris Motors" , כפופה לקונצרן הרכב: "British Motor Corporation" אשר יוצרה בין השנים 1967–1974.
"מוריס 250 JU" הופיעה בסדרת הטלוויזיה הבריטית "The Professionals".
גלידה חמה
גלידה חמה (או "גלידת חורף") היא תחליף גלידה העשוי מקצף חלבוני ביצים המוכנס על ידי מזלף לתוך גביעים.
הגלידה החמה נוצרה בעקבות ביקוש לממתק דמוי גלידה בחודשי החורף הקרים.
השם של הממתק מטעה במקצת מכיוון שה"גלידה החמה" היא אומנם חמה יחסית לגלידה רגילה, אבל למעשה היא בטמפרטורת החדר.
צורתה של גלידה חמה היא דמוית גלידה בגביע והיא מצופה בדרך כלל בציפויים שונים כגון שוקולד וסוכריות צבעוניות. ניתן לרכוש אותה בקיוסקים ומכולות ברכישה של גלידות בודדות וכמו כן במארזים במרכולים.
סימונה גורן
סימונה גורן (נולדה ב-1982) היא ספורטאית פאראלימפית ישראלית. ייצגה את ישראל במשחקים הפאראלימפיים (טוקיו 2020).
ביוגרפיה
גורן נולדה בשנת 1982 עם לקות ראייה. את קריירת הספורט שלה החלה כאצנית למרחקים קצרים. באחת מתחרויות הריצה הלאומיות שהשתתפה, הבחינה בה המאמנת לימור גולדברג, ששכנעה אותה להצטרף לנבחרת החתירה הלאומית. תחילה, סירבה להצעה, כיוון שלא התמחתה בספורט ימי. כחודש אחר כך נפצעה ברגלה בעת הכנות לתחרות ריצה מקומית. היא רותקה למשך חודשים רבים, עד שהחליטה להסב את ענף המקצוע שלה לחתירה. היא הצטרפה לנבחרת החתירה הלאומית של מדינת ישראל, לצד אחיה קליין, ברק חצור, שי לי מזרחי, מיכל פיינבלט, סלאח שהאין וההגאית מרלנה מילר. באליפות העולם הפאראלימפית לחתירה הגיעה הנבחרת למקום שישי והבטיחה את השתתפותה במשחקים הפאראלימפיים בשנת 2021.
גורן היא דיאטנית במרכז לרפואת ספורט. בוגרת האוניברסיטה העברית בירושלים.
טרו ג'קסון
טרו ג'קסון (באנגלית: True Jackson, VP) היא סדרת טלוויזיה אמריקאית לילדים ונוער אשר שודרה בערוץ ניקלודיאון בשנים 2008-2011 למשך 3 עונות.
ויליאם מקארתור
ויליאם מקארתור (באנגלית: William Surles McArthur; נולד ב-16 ביולי 1951 בליינבורג, קרולינה הצפונית) הוא טייס קרב ואסטרונאוט לשעבר בתוכנית מעבורות החלל של נאס"א. הוא היה מפקד משלחת קבועה מס' 12 לתחנת החלל הבין-לאומית.
ביוגרפיה
ויליאם מקארתור נולד בקרולינה הצפונית וגדל בעיירה רד ספרינגס. הוא למד באקדמיה הצבאית של ארצות הברית וסיים אותה שנת 1973 עם תואר ראשון במדעים והנדסה. לאחר סיום הלימודים הוא עבר קורס טיס והחל לשרת ביחידות של חיל האוויר של ארצות הברית. בין היתר הוא שירת בקוריאה הדרומית. בשנת 1983 הוא קיבל תואר שני ממכון הטכנולוגי של ג'ורג'יה בהנדסת אווירונאוטיקה.
במהלך שירותו הוא הגיע ל-9,000 שעות טיסה ב-41 כלי טיס.
שירות בתחום החלל
בשנת 1993 מקארתור השתתף במשימת STS-58 של מעבורת החלל קולומביה כמומחה משימה (ג'ון בלאהה היה מפקד הצוות). המטרה העיקרית הייתה בדיקת השפעת חוסר משקל על פעילות ובריאות אנשי הצוות. בשנת 1995 הוא טס בפעם השנייה על סיפון מעבורת החלל אטלנטיס טיסת STS-74 כמומחה משימה (קנת קמרון היה מפקד צוות). המטרה העיקרית הייתה לבצע עגינה שנייה של מעבורת חלל לתחנת החלל מיר, להביא אספקה ולבצע מספר ניסויים. בשנת 2000 מקארתור היה מומחה משימה של STS-92 של מעבורת החלל דיסקברי (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית. במהלך טיסה זו בוא ביצע פעמיים פעילות חוץ רכבית באורך כולל של כ-13 שעות. בשנת 2005 הוא הגיע לתחנת החלל הבין-לאומית בחללית סויוז TMA-7 והיה מפקד משלחת קבועה מס' 12. במהלך טיסה זו בוא ביצע פעמיים פעילות חוץ רכבית באורך כולל של כ-11 שעות. הוא חזר לכדור הארץ לאחר כחצי שנה.
בשנת 2007 מקארתור עזב את יחידת האסטרונאוטים ועבר לעבודה במרכז החלל ג'ונסון. הוא פרש מעבודה בשנת 2017.
פעילות משלחת קבועה מס' 12 בתחנת החלל הבין לאומית
ויליאם מקארתור עם ולרי טוקרב הגיעו לתחנת החלל ב-6 באוקטובר 2005 בחללית סויוז TMA-7. בתחנת החלל שהתה משלחת מס' 11 בפיקוד סרגיי קריקליוב. בחללית "סויוז TMA-7" הגיע גם גרגורי אולסן מארצות הברית שהיה טייר חלל. לאחר העברת אחריות על תחנת החלל לצוות החדש, צוות מס' 11 ביחד עם גרגורי אולסן עזבו אותה בחללית סויוז TMA-6.
ב-7 בנובמבר בוצע פעילות חוץ רכבית בה התקנת מצלמה נוספת. הפעילות נמשכה כ-5 שעות.
ב-23 בדצמבר לתחנת החלל הגיע חללית אספקה פרוגרס M-55 עם ציוד ומצרכים.
ב-3 בפברואר 2006 בוצע פעילות חוץ רכבית בה בוצעו פעילויות תחזוקה של תחנת החלל. הפעילות נמשכה כ-6 שעות.
ב-1 באפריל לתחנת החלל הגיע חללית סויוז TMA-8 עם משלחת קבועה מס' 13 בפיקוד פאבל וינוגרדוב. לאחר העברת אחריות על תחנת החלל לצוות החדש, מקארתור וטוקרב עזבו את תחנת החלל בחללית סויוז TMA-7 וחזור לכדור הארץ לאחר פעילות של כ-6 חודשים. ביחד איתן חזר מרקוס פונטס שהגיע לתחנת החלל בחללית סויוז TMA-8.
המועצה העליונה (קירגיזסטן)
המועצה העליונה של קירגיזסטן (בקירגיזית: Кыргыз Республикасынын Жогорку Кеңеши) הוא פרלמנט חד-ביתי של הרפובליקה הקירגיזית המורכב מ-120 צירים והוא הגוף המחוקק של המדינה.
המועצה נבחרת לתקופה של 5 שנים על פי מערכת פרופורציונלית. על פי תוצאות הבחירות, מפלגה פוליטית אחת לא יכולה לקבל יותר מ-65 מנדטים בפרלמנט.
החוקה הנוכחית של הרפובליקה הקירגיזית אינה מציינת את צורת הממשל במדינה. על פי חוקת המדינה, הרפובליקה הקירגיזית היא מדינה ריבונית, דמוקרטית, חוקתית, חילונית, יחידה, חברתית. מקורות רשמיים מצהירים על צורת ממשל פרלמנטרית שהיא למעשה פרלמנטרית-נשיאותית.
תהליך הקמה ומבנה
בשנים 1995–2000 נבחרו צירי המועצה על פי השיטה הרובנית. היא כללה שני בתים - האספה המחוקקת ואספת נבחרי העם.
על פי הרפורמה בשנת 1998, האספה המחוקקת כללה 60 חברים (בעבר 35), מתוכם 15 צירים נבחרו על ידי רשימות המפלגה. אספת נציגי העם כללה 45 צירים (בעבר 70 מושבים). בסך הכל 105 חברים.
מאז 2005 נבחר פרלמנט חד-בייתי המונה 75 צירים שנבחרים על ידי השיטה הרובנית.
על פי סעיף 70 לחוקה של הרפובליקה הקירגיזית, שהתקבל במשאל עם ב-27 ביוני 2010, הורחב הרכב הפרלמנט ל-120 צירים (בעבר 90), שנבחרים לתקופת כהונה של חמש שנים מתוך רשימות המפלגות.
מוסא דמבלה (כדורגלן צרפתי)
מוסא דמבלה (בצרפתית: Moussa Dembélé; נולד ב-12 ביולי 1996 בפונטואז שבצרפת) הוא כדורגלן צרפתי ממוצא מאלי המשחק בעמדת החלוץ באל-אטיפאק.
פולהאם
דמבלה החל לשחק במחלקת הנוער של US סרז'י קלו, ובשנת 2004 עבר למחלקת הנוער של פריז סן-ז'רמן. בשנת 2012 עבר למחלקת הנוער של פולהאם מהפרמייר ליג. ב-30 בנובמבר 2013 ערך דמבלה את הופעת הבכורה שלו במועדון, כשהחליף את קיירן ריצ'רדסון בדקה ה-83 בהפסד 0–3 לוסטהאם יונייטד במסגרת המחזור ה-13 בליגה. דמבלה ערך הופעת ליגה אחת נוספת בעונה זו, שהסתיימה בירידתה של פולהאם לפוטבול ליג צ'מפיונשיפ.
ב-28 באוקטובר 2014 הבקיע דמבלה את שערי הבכורה שלו במועדון, צמד שערים בהפסד 2–5 לדרבי קאונטי בגביע הפוטבול ליג. בליגה ערך דמבלה 11 הופעות. ב-13 בספטמבר 2015 הבקיע דמבלה את שער הבכורה שלו בליגה, שער בדקה ה-30 בניצחון 1–2 על בלקברן רוברס במסגרת המחזור השישי. בעונת, שהייתה עונת השיא שלו במועדון, ערך דמבלה 43 הופעות ליגה והבקיע 15 שערים.
סלטיק
ב-28 ביוני 2016 חתם דמבלה בסלטיק מליגת העל הסקוטית על חוזה ל-4 שנים. ב-12 ביולי, ביום הולדתו ה-20, ערך דמבלה את הופעת הבכורה שלו במועדון, כששיחק 74 דקות בהפסד 0–1 ללינקולן רד אימפס במשחק הראשון של סיבוב ההעפלה השני לליגת האלופות לעונת 2016/2017. ב-3 באוגוסט הבקיע דמבלה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על אסטנה במשחק הגומלין של סיבוב ההעפלה השלישי לליגת האלופות. ב-7 באוגוסט ערך דמבלה את הופעת הבכורה שלו בליגה, כששיחק 90 דקות בניצחון 1–2 על הארט אוף מידלות'יאן במסגרת המחזור הראשון. ב-10 באוגוסט הבקיע דמבלה צמד שערים בניצחון 0–5 על מאת'רוול במסגרת גביע הליגה הסקוטית. ב-17 באוגוסט הבקיע דמבלה שער בדקה ה-73 בניצחון 2–5 על הפועל באר שבע במסגרת פלייאוף ההעפלה לליגת האלופות. ב-10 בספטמבר הבקיע דמבלה את שעריו הראשונים בליגה, שלושער בניצחון 1–5 על גלאזגו ריינג'רס במסגרת המחזור החמישי. ב-13 בספטמבר ערך דמבלה את הופעת הבכורה שלו בליגת האלופות, כששיחק 90 דקות ואף החטיא פנדל בהפסד 0–7 לברצלונה במסגרת המחזור הראשון בשלב הבתים. ב-28 בספטמבר הבקיע דמבלה צמד שערים בתיקו 3-3 נגד מנצ'סטר סיטי במסגרת המחזור השני בשלב הבתים של ליגת האלופות, ארבעה ימים לאחר שהבקיע צמד בליגה בניצחון 1–6 על קילמרנוק במסגרת המחזור השביעי.
ליון
ב-31 באוגוסט 2018 חתם דמבלה לחמש שנים באולימפיק ליון. ב-15 בספטמבר ערך את הופעת הבכורה שלו בתיקו 2-2 מול קן. ב-26 בספטמבר כבש צמד שערי בכורה בניצחון 0–3 על דיז'ון.
בעונת 2021/2022 שבר את שיא השערים שלו לעונה אחת, כשכבש 21 שערי ליגה וסיים במקום השלישי בטבלת כובשי השערים.
אתלטיקו מדריד
ב-13 בינואר 2021 הושאל דמבלה לאתלטיקו מדריד לעונה אחת, עמה זכה באליפות ספרד בעונת 2020/2021.
אל אטיפאק
ב-26 ביולי 2023 חתם דמבלה באל-אטיפאק מליגת העל הסעודית לארבע שנים.
רשימת מדינות לפי גובה
רשימת מדינות לפי גובהן הממוצע
זוהי רשימה של מדינות וטריטוריות לפי גובהן הממוצע מעל פני הים.
טבלה
לפי מקורות:
רשימת מדינות לפי נקודות הגובה הקיצוניות
הטבלה הבאה מפרטת את נקודות הגובה הקיצוניות לפי מדינה או שטח תלוי.
גובה טופוגרפי הוא המרחק האנכי מעל גאואיד הייחוס, מודל מתמטי של גובה פני הים של כדור הארץ כמשטח כבידה שווה משקל.
טווחי גובה לאומיים
מבין כל המדינות, לסוטו מחזיקה בנקודה הנמוכה הגבוהה ביותר בעולם, המיתמרת לגובה של 1,400 מטרים מעל פני הים. מדינות אחרות עם נקודות שפל גבוהות כוללות את רואנדה (950 מטרים), ואנדורה (840 מטרים). מדינות עם נקודות שיא הרום הנמוכות ביותר כוללות את האיים המלדיביים (5 מטרים), טובאלו (5 מטרים) ואיי מרשל (10 מטרים). מדינות אי אלו הן גם בטווח הקטן ביותר בין הנקודות הנמוכות ביותר (מפלס הים) לנקודות הגבוהות ביותר, והן רגישות מאוד לשינויים בגובה פני הים.
טווח הגובה של מונקו הוא בין הגדולים יחסית לשטח הפנים. בתוך שטח של 2.02 קמ"ר יש הבדל של 140 מ' בין הנקודות הגבוהות לנמוכות ביותר, מה שמקנה יחס של 69 מ' עבור כל קמ"ר. אוסטרליה משתרעת על פני 7,686,850 קמ"ר, וההפרש בגובה בין נקודות הקיצון, העומד על 2,224 מטרים בלבד, מקנה לה את תואר המדינה בעלת היחס הקטן ביותר בפערי הגובה יחסית לשטח המדינה, יחס של 292 מיקרומטרים (0.0115 אינץ') לקמ"ר.
המחלוקות סביב סיבוב ההופעות The MDNA Tour
ערך זה מתייחס למחלוקות שסבבו את סיבוב ההופעות של הזמרת מדונה, "The MDNA Tour". סיבוב הופעות זה עורר סערה גדולה וסוקר רבות בכלי התקשורת לאור העובדה כי השתמשה במהלך המופע באקדחים, עשתה שימוש בעירום, נגעה בסוגיות פוליטיות וכו'.
בעקבות סיבוב ההופעות מדונה אוימה בתביעה על ידי מדינת צרפת בגין שימוש בדימוי של הפוליטיקאית הימנית הקיצונית הצרפתית מארין לה פן עם צלב קרס על מצחה במהלך סרטון וידאו שהוקרן במופע וגם ברוסיה בגין קידום זכויותיה של קהילת הלהט"ב על ידי מתן צמיד ורודים בחינם לאנשים שבאו להופעתה במדינה.
מבחינה פוליטית
כאשר ביצעה את השיר "Nobody Knows Me" במהלך הופעתה בישראל הקרינה על המסך את פניה של הפוליטיקאית הימנית הקיצונית והמנהיגה החזיתית הצרפתית מארין לה פן שעל מצחה צלב קרס. סרטון זה נבע מסכסוך בין מדונה ללה פן כאשר לה פן טענה כי מדונה חטפה את ילדיה המאומצים ממאלווי. דוברת ממשלת צרפת הסוציאליסטית נג'אט ולו-בלקאסם הביעה גם היא את אכזבתה מהסרטון מכיוון שהדבר זיכה את לה-פן לחשיפה עולמית.
מדונה נחשבה לתומכת נלהבת של נשיא ארצות הברית לשעבר ברק אובמה כאשר עודדה את אזרחי המדינה להצביע לו ועשתה זאת גם במהלך סיבוב הופעות זה. בדרך כלל צמיכתה של הזמרת באובמה במהלך ההופעות התקבלה באודה אך בהופעה בלואיזיאנה, ניו אורלינס המחווה שלה לאובמה קיבלה תגובות זועמות מקהל. מדונה הגיבה לתגובות הזועמות כאשר אמרה: "לא אכפת לי למי אתם מצביעים. פושט אל תיקחו את הזכות הגדולה הזו כמובנית מאליה."
בהופעתה בלוס אנג'לס הקדישה מדונה את הופעתה למלאלה יוספזאי, נערה פקיסטנית בת 14 שנורתה על ידי הטאליבן בגין דבריה על זכותה להשכלה. מדונה הגיבה בקונצרט באמירה "זה גרם לי לבכות. הנערה הפקיסטנית בת 14 שנורתה באוטובוס בית ספר בגלל כתיבת בלוג ... שכתבה בלוג כמה חשוב היה לה חינוך. הטאליבן עצר את האוטובוס שלה וירה בה ... האם אתם מבינים את החולי והאבסורד שבדבר?" מדונה המשיכה וצעקה: "תמכו בחינוך! תמכו באנשים שתומכים בנשים!" מדונה הראתה לקהל קעקוע כתוב על גבה ועליו שמה.
שימוש בכלי נשק
בשלושת השירים הראשונים במופע מדונה עושה שימוש בכלי נשק. בשיר הראשון היא מופיעה רוקדת עם רובה ובשיר השני גם הרקדנים שלצידה אוחזים ברובים. בשיר השחשי היא נראית יושבת בחדר במוטל שם היא יורה בגברים אשר מנסים לפרוץ לה לחדר תוך כדי שדם משפריץ לכיוונים שונים. בעקבות הירי באורורה, קולורדו באותה שנה הופעל לחץ על מדונה להסיר את השימוש בכלי נשק במופע. הרשויות הזהירו את הזמרת מלהופיע עם נשק במופע עוד לפניי פיגוע הירי אך הביקורת השלילית כלפי השימוש בנשק במופע התחזקה לאור הפיגוע. אך גם לאחר הפיגוע מדונה המשיכה את השימוש בנשק במופע כאשר אמרה במהלך הופעתה בסקוטלנד: "אני יכולה להופיע עוד 3 שעות אבל עקב החוקים שלכם כאן הם עשויים לנתק את הכבל שלי, אז אם הם ינתקו אותנו פתאום, תתלוננו לפרלמנט שלכם".משפט זה נסע מתוך העובדה כי המשטרה הסקוטית אמרה כי תאיים להפסיק את המופע אם הזמרת לא תבטל את השימוש בנשק אך דבר זה לא התרחש בסוף.
קבוצות פעילים שונות שמוחות נגד השימוש בנשק וקבוצות של אימהות מחו נגד השימוש של הזמרת במופע ואמרו כי "היא צריכה להיות טובה יותר מזה". עוד הם אמרו כי השימוש בנשק במופע נעשה "בטעם רע" מיוחד לאחר פיגוע הירי. מעריציה של הזמרת יצאו להגנתה כאשר אמרו: "מדונה מעדיפה לבטל את המופע שלה מאשר לצנזר את האמנות שלה. כל הקריירה שלה, היא נלחמה נגד אנשים שיגידו לה מה היא יכולה ומה לא יכולה לעשות. היא לא עומדת להתחיל להקשיב להם עכשיו".
בעקבות המופע שלה בדנבר, קולורדו, מעריצים רבים הרגישו שמדונה "חסרת רגישות" לקהילה בעקבות השימוש שלה בכלי ירייה. רבים מהאמנשים שנכחו במופע צייצו כי המעשה היה "חשוך מדי" ו"שטני", מה שגרם להם לעזוב את ההופעה. אחת מהמעריצות אשר נכחו במופע הגיבה על הפרשה כאשר אמרה: "זה כמו להוציא את המערכה השלישית של המלט. מדונה לא עושה דברים יפים וקושרת אותם בקשת". לאחר המחלוקת בדנבר, מעריצים רבים חשו שמדונה לא תחזור לעיר להופיע.
עירום
כאשר הופיעה עם השיר "Human Nature" במהלך הופעתה באיסטנבול חשפה את השד הימני שלה אך כיסתה אותו בחזרה. איימי אודל מ-BuzzFeed אמרה כי ביקורת על המחווה בעקבות שולחת "מסר ארכאי מאוד", והוסיפה כי "לנשים בנות 53 עדיין יש שדיים ו... חשק מיני!".
ההופעה בצרפת
המופע השני של מדונה בפריז זכה לביקורות שליליות באופן גורף מצד מעריצים ומבקרים, כאשר מרבית הביקורת התמקדה בעובדה שהמופע נמשך 45 דקות בלבד, אף על פי שהכרטיסים נמכרו באותו מחיר כמו המופעים האחרים של סיבוב ההופעות ורוכשי הכרטיסים לא עודכנו בכך. אך דובר של הזמרת אמר כי הופעותיה של הזמרת גם בעבר לא היו יותר מ-45 דקות וכי מדונה מאוד אוהבת את המדינה ואין לה שום דבר נגדה ושעלויות המופע היה קרוב למיליון דולר ולכן מחירי הכרטיסים היו מוצדקים. לטענת TMZ בניגוד להשערות המופע לא קוצר בגלל ההתפרעויות שהיו נגדה בפריז אלא בגלל הצעקות בקהל שהיו בעקבות הסרטון על מארי לה-פן. למרות הטענות כי אותם אנשים היו תומכים של לה-פן שהגיעו בכוונה למופע אתרי חדשות צרפתיים דיווחו כי ההתנגדות הגיעה מצד מעריצים של הזמרת.
חופש הביטוי
המופעים של מדונה ברוסיה עוררו מחלוקת גדולה. במהלך המופע מדונה הביעה מחאה כנגד מעצרן של להקת הפאנק-רוק הרוסית פוסי ריוט. בתגובה למחלוקת נגדה הגיבה מדונה: "אני נגד צנזורה, וכל הקריירה שלי תמיד קדמתי את חופש הביטוי ולכן אני חושבת שמה שקורה להם אינו הוגן ואני מקווה שהם לא יצטרכו לרצות 7 שנים בכלא, זו תהיה טרגדיה. אני חושבת שאמנות צריכה להיות פוליטית, שהאמנות מבחינה היסטורית תמיד משקפת את המתרחש מבחינה חברתית. אז מבחינתי קשה להפריד ולהיות אמנית ולא להיות פוליטית". במהלך המופע שלה במוסקבה נשאה מדונה נאום לתמיכה בלהקה באומרה: ...החלום שלי והתקווה שלי היא שלכולם בעולם יהיה את הזכות להביע את הדעות שלהם ועדיין יתייחסו אלינו כבני אדם. אני יודעת שיש צדדים רבים בכל סיפור, ואני לא מתכוונת לחוסר כבוד לכנסייה, או לממשלה, אבל אני חושבת ששלוש הבנות האלה - נדז'דה, יקטרינה ומריה - עשו משהו אמיץ. אני חושבת שהן שילמו את המחיר על המעשה הזה. ואני מתפללת עבור את החופש שלהן." מאוחר יותר מדונה חשפה קעקוע שלה ובה היה כתוב "מהומת פוסי" בנקום הקעקוע הידוע שלה ובו היה כתוב "ללא פחד" והופיעה עם מסכה על הפנים בדומה למסכות איתם נהגו להופיע חברות הלהקה. התגובה למחאה הייתה ברובה חיובית. כלי תקשורת רבים שיבחו את מאמציה של מדונה ואף מחאה זו גובתה על ידי מספר מפורסמים ביניהם פיטר גבריאל, יוקו אונו ופול מקרטני. פוסי ריוט עצמם הגיבו למחאה וכתבו: "מדונה היקרה! אנו אוהבים אותך ואת אולי משנה את ההיסטוריה של רוסיה ברגע זה. תודה ואלף תפילות בתמורה!" סגן ראש ממשלת רוסיה דמיטרי רוגוזין, לעומת זאת, כתב הודעת טוויטר על המחאה: "עם הזמן, כל שרמוטה לשעבר נוטה להרצות לכולם על מוסר. במיוחד במהלך סיבובי הופעות עולמיים."
בעקבות הסערה מדונה קיבלה איומי טרור שאם תקיים את המופע השני שלה ברוסיה האיומים התממשו. בעקבות כך שגרירות ארצות הברית הזהירה את כל קוני הכרטיסים למופע. אך למרות זאת הדוברת של מדונה אמרה כי המופע יתקיים כמתוכנן אלא תחת אבטחה כבדה יותר.
בנוסף הזמרת עוררה סערה לאחר שחילקה צמידים ורודים לנוכחים במופע כאות תמיכה בקהילת הלהט"ב. בנוסף אמרה כי היא נגד לחוק האנטי-הומו האחרון האוסר "פעולות ציבוריות שמטרתן תעמולה של מעשי סדום, לסביות, דו-מיניות וטרנסג'נדריות בקרב קטינים". בעקבות כך ממשלת רוסיה איימה על מדונה במעצר אם תמשיך תביע שום ביקורת על החוק במופע שלה במדינה. על איומים אלו מדונה הגיבה במכתב בחשבון הטוויטר שלה:
"אני לוחמת חופש. המופע שלי, העבודה שלי, השירים שלי, האמנות שלי, כולה מחזקת את חופש הביטוי. החופש לבחור ולפועל. תמיד עם אנושיות וחמלה. אני אבוא לסנט פטרסבורג כדי לדבר בטובת הקהילה הגאה, לתמוך בקהילה הגאה ולתת כוח והשראה לכל מי שמרגיש מדוכא. אני לא בורח מהמצוקה. אדבר במהלך המופע שלי על הזוועה המגוחכת הזו."
ב-18 באוגוסט, חברי פוסי ריוט נמצאו אשמות ונידונו לשנתיים מאסר. בתגובה כתבה מדונה באתר האינטרנט שלה: "אני מוחה על הרשעתן וגזר הדין של פוסי ריוט למושבת עונשין למשך שנתיים על הופעה של 40 שניות המביעה את דעתן הפוליטית. גם אם לא מסכימים עם המקום והדרך בה בחרו להביע את עצמם, המשפט קשה מדי ולמעשה אינו אנושי. אני קוראת לכל אלה שאוהבים חופש לגנות את העונש הבלתי צודק הזה. אני קורא לאמנים ברחבי העולם להתבטא במחאה נגד הביזיון הזה. בילינו מספיק זמן בכלא. אני קוראת לרוסיה כולה לתת לפוסי ריוט להשתחרר." מדונה המשיכה לגבות ולהגן על פוסי ריוט ולהטיף לשוויון ולחופש.
לאחר ההופעות באירופה חזרה מדונה להופיע בארצות הברית ודחקה במעריצים שלה שבעד חופש הביטוי לגנות את מעצרן של הלהקה ואמרה: "ראיתי כמה דברים מפחידים. ראיתי אנשים נכלאים בכלא משום שהם אומרים את דעתם, על היותם הומואים, על זה שהם לא עוסקים בדת הנכונה, או לא מתלבשים בדרך הנכונה. כן, זה מפחיד. אבל מה שגרם לי להבין זה כמה אני בת מזל לחיות כאן באמריקה. אבל זה לא אומר שזו המדינה המושלמת. יש לנו דרך ארוכה לעבור".
זכויות להט"ב
לפניי המופע חילקה מדונה לקהל צמידים ורודים לעידוד תמיכה בקהילת הלהט"ב. בנוסף מאות אנשים בקהל הביאו דגלי להט"ב והניפו אותם במהלך המופע. מדונה עצרה במהלך כל מופע על מנת לדבר על נושא זה כאשר אמרה: "... אני מרגישה שאנשים חוששים יותר ויותר מאנשים שונים. אנשים נעשים סובלניים יותר ויותר, אבל אנחנו צריכים עדיין לחולל שינוי ... אנחנו לא צריכים לעשות את זה באלימות, אלא באהבה." היא המשיכה וציינה את מרטין לותר קינג הבן כלוחם למען שוויון הזכויות של אפרו-אמריקאים, ואמרה: "אני כאן כדי לומר שלקהילה הגאה ולאנשים הומואים כאן, ובכל רחבי העולם, יש את אותן הזכויות, להיות מטופלים בכבוד, בסובלנות, בחמלה ובאהבה." לאחר מכן ביקשה מהקהל להרים עמה את צמידי היד כדי להראות את "אהבתם ותמיכתם בקהילה הגאה". היא סיכמה, "שאנשים המצטטים את התנ"ך, ומשתמשים באלוהים כמנגנון הגנה: ישו, מוחמד, בודהה ומשה רבנו הטיפו לכך – זה בכל ספר קדוש – 'ואהבת לרעיך כמוך'. אינך יכול להשתמש בדת, או שמו של אלוהים, להתייחס לרעה לאנשים אחרים. אז בואו נצא לעולם ונפיץ את מסר האהבה הזה, ונחיה את חיינו ללא פחד. אמן."
אף על פי שנאום שלה זכה לשבחים רבים מהתקשורת, ב-17 באוגוסט הוכרז כי רוסים אנטי-הומוסקסואליים יתבעו את מדונה תמורת 10.4 מיליון דולר, בטענה שהיא מקדמת "תעמולה הומוסקסואלית" המנוגדת לחוק, ולכאורה "העליבה את רגשותיהם כשדיברה על זכויות הומואים במופע." לדברי אחד מעשרת הפעילים שהגישו את התביעה, "היא (מדונה) הוזהרה במילים שהיא צריכה לנהוג בהתאם לחוק והיא התעלמה מזה. אז נדבר בשפת הכסף ... אולי מישהו לא רואה את הקישור אבל אחרי המופע של מדונה אולי ילד כלשהו הופך להיות הומו, איזו ילדה הופכת ללסבית, פחות ילדים נולדים כתוצאה מכך והמדינה הגדולה הזו לא יכולה להגן על גבולותיה - מבחינתי זה גורם לסבל מוסרי." ב-12 בנובמבר. התביעות נדחו במלואן. שמונה שנים לאחר האירועים, בשנת 2020, מדונה עדיין לא הייתה מודעת לגבי זה שהיא זכתה בתיק. באוגוסט 2015 דווח בכל מקום שמדונה לעולם לא תופיע ברוסיה.
מנחם מנדל רוזנבוים
מנחם מנדל רוזנבוים (ג' בשבט ה'תרכ"ט, 15 בינואר 1869 – ח' בניסן ה'תשי"ד, 11 באפריל 1954) היה מהפכן יהודי סוציאל-רבולוציונרי באימפריה הרוסית, ממקימי קיבוץ נען ברוח הקומוניזם.
ילדות ונעוריו
מנחם מנדל רוזנבוים נולד בעיירה פלשניץ (ליד מינסק) שברוסיה למשפחה יהודית מסורתית אמידה. אביו אברהם-חיים רוזנבוים היה חסיד ידוע. בשנת 1884 כשהיה בן 14 עזב רוזנבוים את מינסק ועבר לוילנה (בירת ליטא כיום), שם למד רוסית ומדעים מדויקים בשאיפה לרכוש תואר דוקטור.
פעילותו כמהפכן סוציאל-רבולוציונר
בשנות העשרים לחייו, תמך רוזנבוים במעמד האיכרים ברוסיה. בגין פעילותו המהפכנית כנגד שלטון הצאר, נשלח רוזנבוים למאסר במבצר הפטרופבלי. בשנת 1905 לאחר כישלון המהפכה הסוציאליסטית, ברח רוזנבוים לארצות הברית.
חייו בארץ
רוזנבוים עלה בשנת 1927 לארץ ישראל והתנדב בתנועת הנוער העובד ברחובות. מאוחר יותר, הקים רוזנבוים ביחד עם חבריו את קיבוץ נען ברוח הקומוניזם שלמענו פעל במהלך כל חייו. הוא חי בקיבוץ אותו ייסד עם חבריו בשנות ה-30. בתקופת מלחמת העולם השנייה חזר לארצות הברית ובתום המלחמה בשנת 1945 לארץ ישראל. את שארית ימיו חי בקיבוץ נען, שם נפטר בשנת 1954.
אלן וויט
קריירת מועדונים
וויט החלה לשחק בקבוצת בנים מגיל צעיר ובגיל שמונה עברה לאקדמית הנערות של ארסנל ושיחקה שם עד 2005. בשנה זו, בגיל 16, עברה לשחק בקבוצה הבוגרת של היריבה העירונית צ'לסי ובמשך שלוש השנים ששיחקה במועדון סיימה ככובשת המצטיינת. ב-2008 עברה למשך שנתיים ללידס יונייטד ולאחר שהקבוצה התפרקה עקב קשיים כלכליים חזרה לארסנל.
כבר בעונת החזרה שלה לארסנל זכתה עם הקבוצה בטרבל ובשתי העונות העוקבות הוסיפה עוד אליפות וגביע כמו גם שני גביעי הליגה. ב-2013 חתמה על חוזה לשלוש עונות בנוטס קאונטי ולאחר מכן עברה לברמינגהאם סיטי לשתי העונות הבאות כשבעונת 2017/2018 סיימה כמלכת השערים של הליגה.
ב-2019 עברה לשחק במנצ'סטר סיטי וב-2021 האריכה החוזה בשנתיים. למרות פציעות רבות שחוותה לאורך הקריירה הצליחה ב-2021 להפוך לכובשת המובילה בכל הזמנים בליגה האנגלית ופרשה ממשחק בשנה שלאחר מכן.
בנבחרת
וויט שיחקה בנבחרות אנגליה עד גיל 17, עד גיל 19, עד גיל 20 ועד גיל 23.
ב-2010 ערכה את הופעת הבכורה שלה בנבחרת הבוגרת והייתה חלק מהסגל באליפויות העולם ב-2011, 2015 בה סיימה עם הנבחרת במקום השלישי ו-2019 שבה כבשה שישה שערים כמו מלכת השערים של הטורניר אך זכתה במקום השלישי כיוון שהיו לה פחות בישולים. בנוסף לאליפויות העולם השתתפה עם נבחרת בריטניה באולימפיאדות לונדון וטוקיו.
ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר. כשבועיים לאחר הזכייה הודיעה על פרישתה ממשחק פעיל.
בנימין ששקו
בנימין ששקו (בסלובנית: Benjamin Šeško; נולד ב-31 במאי 2003 בראדצ'ה שבסלובניה) הוא כדורגלן סלובני המשחק בעמדת החלוץ בקבוצת ר.ב. לייפציג ובנבחרת סלובניה.
קריירת מועדונים
ב-30 בינואר 2021 ערך ששקו את הופעת הבכורה שלו במדי רד בול זלצבורג, בניצחון 3-0 על הארטברג במסגרת המחזור ה-15 בליגה לעונת 2020/2021. ב-1 באוגוסט 2021 הבקיע ששקו את שערי הבכורה שלו בבונדסליגה האוסטרית, צמד שערים בניצחון 7-1 על ריד במסגרת המחזור השני לעונת 2021/2022.
קריירה בינלאומית
ב-1 ביוני 2021 ערך ששקו את הופעת הבכורה שלו בנבחרת סלובניה, בתיקו 1-1 נגד נבחרת מקדוניה הצפונית במשחק ידידות.
עלי ססטרואמיג'ויו
"ראדֶן" עלי סַסטרואמיג'ויו או עלי ססטרואמיג'וג'ו (באינדונזית: Ali Sastroamidjojo או Ali Sastroamijoyo, 21 במאי 1903 גראבאז, ג'אווה המרכזית, אז איי הודו המזרחיים ההולנדיים - 13 במרץ 1976 ג'קרטה) היה פוליטיקאי ודיפלומט אינדונזי, ראש ממשלת אינדונזיה בשנים 1953-1955 ו-1956-1957 תחת נשיאותו של סוקרנו. בין 1948-1949 היה שר החינוך ובשנים 1955-1953 שר הביטחון של אינדונזיה. ססטרואמיג'ויו היה בשנים 1955-1950 השגריר הראשון של ארצו בארצות הברית, קנדה ומקסיקו ובשנים 1960-1957 כיהן כנציג הקבוע (שגריר) של אינדונזיה באו"ם. בין השנים 1966-1960 עמד בראש המפלגה הלאומית האינדונזית מיסודם של סוקרנו ואחרים. בשנת 1955 הוא נבחר ליושב ראש הוועידה האפרו-אסייתית בבאנדונג. ססטרואמיג'ויו היה משפטן בהכשרתו.
שנותיו המוקדמות
עלי ססטרואמיג'ויו נולד בשנת 1903 בגראבאג מרבאבו (Grabag Merbabu), עיירה למרגלות ההר מרבאבו, במרכז ג'אווה, אז במושבה ההולנדית בשם איי הודו המזרחיים ההולנדיים, המהווים בימינו את אינדונזיה., כ- 20 ק"מ מן העיר מאגלנג. הוא היה הילד האחד עשר מתוך תריסר ילדיה של משפחת אצילים מהדרגה הנמוכה ("פְּריאַי") של תת-המחוז ("קבופאטן") מאגלנג.ססטרואמיג'ויו האב כיהן כפקיד בכיר בממשל של תת-המחוז. האם נקראה קוּסטייה. הוא גדל ביישוב הולדתו על ברכי האסלאם הסוני, התרבות המערבית והתרבות הג'אוונית המקומית. רכש ידידים בני משפחות איכרים, איתם נהג לשחק. בהמשך עברה המשפחה לעיר מאגלנג, בה קיבל ססטרואמיג'וג'ו חינוך מערבי ובמקביל למד היטב את השפה הג'אוונית ואת מצוות האסלאם.  בדומה לרבים מבני האצולה המקומית, למד ססטרואמיג'ויו בבית ספר הולנדי - בית הספר ע"ש המלכה וילהלמינה. מאוחר יותר נסע להולנד ללמוד משפטים באוניברסיטת ליידן. בתום לימודיו קיבל בשנת 1927 תואר מוסמך למשפטים, שנקרא באותה תקופה "דוקטור למשפטים"
פעיל במאבק הלאומי
מגיל צעיר היה פעיל ססטרואמיג'ויו בארגונים שנאבקו בשלטון הקולוניאלי - כמו "יונג ג'אווה" (ג'אווה הצעירה) (1922-1918) ובשורות האיגוד הלאומי האינדונזי (Perhimpunan Indonesia) 1928-1923) שעל יסודו קמה המפלגה הלאומית האינדונזית בראשות סוקרנו. מפלגה זו שאפה לשחרור מהמעצמה הקולוניאלית - הולנד. בחשד לעידוד ההתנגדות לכיבוש ההולנדי נעצר ססטרואמיג'וג'ו בספטמבר 1927 על ידי המשטרה ההולנדית יחד מוחמד חאטה, נאסר פמונצ'אק ועבדול מג'יד אך בהמשך זוכה. בשנת 1928 הוא פתח משרד עורכי דין יחד עם מ.סוג'ודי. יחד עם ד"ר סוקימן ויריוסנג'ויו פרסם את העיתון "ג'נגט" בסוראקרטה. בשלב מסוים עזב את המפלגה של סוקרנו (שבה היה חבר משנת 1928) כדי להצטרף ב-1937 לסיעה של סרטונו, גרינדו (Gerindo). אחרי השגת העצמאות חזר למפלגה הלאומית. באוגוסט 1944 תחת הכיבוש היפני,התמנה ססטרואמיג'ויו על ידי שלטונות הכיבוש כ"ראש הלשכה לכלכלת העם" - מנגנון שהיה אמור להעביר נדל"ן שבבעלות הולנדית לידיים מקומיות, שהיו זכאיות גם לסיוע כספי מהיפנים. אולם יישום סוגיה זו התנהל בקצב איטי מאוד.
שליחויות פוליטיות ודיפלומטיות. שר בממשלה
ססטרואמיג'ויו שימש כסגן שר ההסברה בממשלה הרפובליקנית הראשונה של סוקרנו. הקונגרס הראשון לתרבות שהתקיים בג'וג'קרטה ב-1948 הסתייג מאפשרות של התערבות יתר של המדינה בעיצוב התרבות, שהזכירה לו את הדוגמה השלילית של הכובשים היפנים. בשנים 1949-1948 נכנס ד"ר עלי ססטרואמיג'וג'ו לממשלות של אמיר שריפודין ומוחמד חאטה כשר החינוך הלאומי. בעת מבצע דיכוי של השלטונות ההולנדים נעצר עלי בדצמבר 1948 ואחר כך שוחרר בתחילת שנת 1949. באוגוסט 1948-נובמבר 1949 היה חבר במשלחת האינדונזית בוועידת השולחן העגול בהאג שדנה בהקמת המדינה האינדונזית העצמאית, בהתחלה במתכונת פדרטיבית. ביולי 1949 התפטר מתפקיד השר כדי להתמקד במו"ם עם הולנד. ב-27 בדצמבר 1949 הושג הסכם שבו הכירה הולנד בריבונות אינדונזיה.
בשנים 1955-1950 כיהן ססטרואמיג'ויו כשגריר הראשון של ארצו בארצות הברית, והחל מ-1953 גם בקנדה ומקסיקו.